РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 број: 06–2/59-15

13. фебруар 2015. године

Б е о г р а д

З А П И С Н И К

22. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 12. ФЕБРУАРА 2015. ГОДИНЕ

Седница је почела у 8.10 часова.

Седницом је председавао Милутин Мркоњић, председник Одбора.

Седници су присуствовали чланови Одбора: Зоран Бојанић, Бранка Бошњак, Јовица Јевтић, Милан Ковачевић, Мујо Муковић, др Владимир Орлић, Катарина Ракић, Зоран Милекић и Вучета Тошковић.

Седници je присуствоваo заменик чланa Одбора Момо Чолаковић (заменик Константина Арсеновића) и народни посланик Стефана Миладиновић (заменик Милутина Мркоњића).

Седници нису присуствовали чланови Одбора: Драган Јовановић, Јован Марковић, Саша Мирковића, Сузана Спасојевић, Горан Ћирић и Слободан Хомен, нити њихови заменици.

Седници су присуствовали из Министарства грађевинарства, саобраћаја и инфраструктуре: Лепосава Сојић, помоћник министра, Ивана Кунц, начелник, и Вељко Ковачевић, саветник.

На предлог председника Одбора, једногласно, усвојен је следећи

Д н е в н и р е д

1. Разматрање Предлога закона о изменама и допунама Закона о поморској пловидби, у појединостима;
2. Разматрање Предлога закона о изменама и допунама Закона о пловидби и лукама на унутрашњим водама, у појединостима;
3. Разматрање Предлога закона o измени и допуни Закона о државној припадности и упису пловила, у појединостима.

Пре преласка на рад по утврђеном дневном реду Одбор је једногласно одлучио да обави обједињену расправу у појединостима по свакој тачки дневног реда, а затим да се, употребом система е парламента, изјасни групним гласањем најпре о амандманима које је предлагач прихватио, а затим о амандманима које предлагач није прихватио.

Прва тачка дневног реда **– Разматрање Предлога закона о изменама и допунама Закона о поморској пловидби, у појединостима**

Председник Одбора обавестио је присутне да је на Предлог закона поднето 19 амандмана народних посланика и да је Влада прихватила 9 амандмана.

У дискусији су учествовали: Милутин Мркоњић и Катарина Ракић.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о поморској пловидби.

I

Одбор је одлучио да предложи Народној скупштини да **прихвати** следеће амандмане:

* **на члан 3.** који су заједно поднели народни посланици Зоран Живковић и Владимир Павићевић;
* **на члан 4.** који су заједно поднели народни посланици Зоран Живковић и Владимир Павићевић;
* **на члан 7.** који је поднела народни посланик Катарина Ракић**;**
* **на члан 9.** који су заједно поднели народни посланици Зоран Живковић и Владимир Павићевић;
* **на члан 12.** који су заједно поднели народни посланици Зоран Живковић и Владимир Павићевић;
* **на члан 17.** који су заједно поднели народни посланици Зоран Живковић и Владимир Павићевић;
* **на члан 18.** који су заједно поднели народни посланици Зоран Живковић и Владимир Павићевић;
* **на члан 23.** који је са исправкомподнела народни посланик Катарина Ракић**;**
* **на члан 26.** који је са исправкомподнела народни посланик Катарина Ракић**.**

Одбор је одлучио да предложи Народној скупштини да **одбије** следеће амандмане:

* **на члан 1.** који су са исправком заједно поднели народни посланици Зоран Живковић и Владимир Павићевић;
* **на члан 6.** који су заједно поднели народни посланици Зоран Живковић и Владимир Павићевић;
* **на члан 13.** који су заједно поднели народни посланици Зоран Живковић и Владимир Павићевић;
* **на члан 14.** који су заједно поднели народни посланици Зоран Живковић и Владимир Павићевић;
* **на члан 15.** који су заједно поднели народни посланици Зоран Живковић и Владимир Павићевић;
* **на члан 16.** који су заједно поднели народни посланици Зоран Живковић и Владимир Павићевић;
* **на члан 19.** који су заједно поднели народни посланици Зоран Живковић и Владимир Павићевић;
* **на члан 20.** који су заједно поднели народни посланици Зоран Живковић и Владимир Павићевић;
* **на члан 23.** који су заједно поднели народни посланици Зоран Живковић и Владимир Павићевић;
* **на члан 26.** који је са исправкомподнела народни посланик Олгица Батић.

II

Одбор је у складу са чланом 157. став 6. Пословника Народне скупштине, поднео амандман на члан 27. Предлога закона.

**АМАНДМАН**

У члану 27. Предлога закона речи: „1. јануара 2018. године“ замењују се речима: „1. јуна 2016. године“.

**О б р а з л о ж е њ е**

Овим амандманом се предлаже да се одредбе члана 16. став 6. и члана 20. овог закона примењују од 1. јуна 2016. године, јер се сматра да је овај рок довољан за обезбеђивање неопходних услова за примену одредаба наведених чланова овог закона.

За известиоца Одбора на седници Народне скупштине одређен је др Владимир Орлић, члан Одбора.

Друга тачка дневног реда **– Разматрање Предлога закона о изменама и допунама** **Закона о пловидби и лукама на унутрашњим водама, у појединостима**

Председник Одбора обавестио је присутне да је на Предлог закона поднетоукупно 34 амандмана, да је Одбор за уставна питања и законодавство одбацио два амандмана као непотпуне и то:

- којим се после члана 63. додаје нови члан 63а који су заједно поднели народни посланици Марко Ђуришић, проф. др Јанко Веселиновић, Снежана Маловић, проф. др Нинослав Стојадиновић, Александар Сенић, Горан Богдановић и др Благоје Брадић, и

- којим се после члана 93. додаје нови члан 93а који су заједно поднеле народни посланици Биљана Хасановић Кораћ и Бранка Каравидић, тако да се о њима Одбор неће изјашњавати, и да је Влада прихватила 14 амандмана.

У расправи поводом амандмана поднетих на члан 12. Предлога закона повучен је амандман на члан 12. који је поднела народни посланик Катарина Ракић и амандман на члан 12. који су заједно поднели народни посланици др Милорад Мијатовић, Милена Бићанин, проф. др Бранко Ђуровић, др Иван Бауер, проф. др Владимир Маринковић, проф. др Весна Бесаровић, др Муамер Бачевац, Мехо Омеровић, Бранка Бошњак и Љиљана Несторовић, а Одбор је у складу са чланом 157. став 6. Пословника Народне скупштине, поднео амандман на члан 12. Предлога закона.

У дискусији су учествовали: Милутин Мркоњић, Бранка Бошњак и Катарина Ракић.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о пловидби и лукама на унутрашњим водама.

I

Одбор је одлучио да предложи Народној скупштини да **прихвати** следеће амандмане:

* **на члан 7.** који је поднела народни посланик Катарина Ракић;
* **на члан 13.** који је поднела народни посланик Катарина Ракић;
* **на члан 23.** који је поднела народни посланик Катарина Ракић**;**
* **на члан 29.** који је поднела народни посланик Катарина Ракић**;**
* **на члан 65.** који је поднела народни посланик Катарина Ракић**;**
* **на члан 71.** који је са исправком поднела народни посланик Катарина Ракић;
* **на члан 75.** који је поднела народни посланик Катарина Ракић**;**
* **на члан 80.** који је поднела народни посланик Катарина Ракић**;**
* **на члан 83.** који је поднела народни посланик Катарина Ракић**;**
* **на члан 90.** који је поднела народни посланик Катарина Ракић**;**
* **на члан 91.** који је поднела народни посланик Катарина Ракић**;**
* **на члан 93.** који је поднела народни посланик Катарина Ракић**;**
* **на члан 114.** који је поднела народни посланик Катарина Ракић**.**

Одбор је одлучио да предложи Народној скупштини да **одбије** следеће амандмане:

* **на члан 1.** који су заједно поднеле народни посланици Биљана Хасановић Кораћ и Бранка Каравидић;
* **на члан 3.** који су заједно поднели народни посланици Марко Ђуришић, проф. др Јанко Веселиновић, Снежана Маловић, др Нинослав Стојадиновић, Александар Сенић, Горан Богдановић и др Благоје Брадић;
* **на члан 6.** који су заједно поднели народни посланици Марко Ђуришић, проф. др Јанко Веселиновић, Снежана Маловић, др Нинослав Стојадиновић, Александар Сенић, Горан Богдановић и др Благоје Брадић;
* **на члан 15.** који су заједно поднели народни посланици Марко Ђуришић, проф. др Јанко Веселиновић, Снежана Маловић, др Нинослав Стојадиновић, Александар Сенић, Горан Богдановић и др Благоје Брадић;
* **на члан 63. који су** заједно поднели народни посланици Марко Ђуришић, проф. др Јанко Веселиновић, Снежана Маловић, проф. др Нинослав Стојадиновић, Александар Сенић, Горан Богдановић и др Благоје Брадић;
* **на члан 71.** који је са исправком поднео народни посланик др Владимир Орлић;
* **на члан 71.** који су заједно поднели народни посланици Милутин Мркоњић, Стефана Миладиновић и Ђорђе Милићевић;
* **на члан 73.** који су заједно поднели народни посланици Марко Ђуришић, проф. др Јанко Веселиновић, Снежана Маловић, проф. др Нинослав Стојадиновић, Александар Сенић, Горан Богдановић и др Благоје Брадић;
* **на члан 76.** који су заједно поднели народни посланици Марко Ђуришић, проф. др Јанко Веселиновић, Снежана Маловић, проф. др Нинослав Стојадиновић, Александар Сенић, Горан Богдановић и др Благоје Брадић;
* **на члан 84.** који су заједно поднели народни посланици Милутин Мркоњић и Стефана Миладиновић;
* **на члан 87.** који су заједно поднели народни посланици Марко Ђуришић, проф. др Јанко Веселиновић, Снежана Маловић, проф. др Нинослав Стојадиновић, Александар Сенић, Горан Богдановић и др Благоје Брадић;
* **на члан 87.** који је поднела народни посланик Биљана Хасановић Кораћ;
* **на члан 87.** који је поднела народни посланик Бранка Каравидић;
* **на члан 87.** који је поднео народни посланик Слободан Хомен;
* **на члан 89.** који су заједно поднели народни посланици Марко Ђуришић, проф. др Јанко Веселиновић, Снежана Маловић, проф. др Нинослав Стојадиновић, Александар Сенић, Горан Богдановић и др Благоје Брадић;
* **на члан 90.** који је поднела народни посланик Олгица Батић;
* **на члан 91.** који је поднео народни посланик Милутин Мркоњић.

II

Одбор је у складу са чланом 157. став 6. Пословника Народне скупштине, поднео амандман на члан 12. Предлога закона.

**АМАНДМАН**

Члан 12. Предлога закона мења се и гласи:

„Члан 37. мења се и гласи:

„Члан 37.

Пре почетка израде техничке документације за изградњу, реконструкцију, доградњу, адаптацију и санацију преводница, пловних канала и других хидротехничких објеката, за постављање каблова и цевовода, као и других објеката од утицаја на безбедност пловидбе на међународним и међудржавним водним путевима у складу са законом којим се уређује планирање и изградња, потребно је прибавити наутичке услове за пројектовање које издаје лучка капетанија и услове за пројектовање који се односе на водне путеве које издаје Агенција.

Пре почетка израде техничке документације за изградњу, реконструкцију, доградњу, адаптацију и санацију објеката из става 1. овог члана на државним водним путевима, потребно је прибавити услове за пројектовање овлашћеног правног лица за техничко одржавање државних водних путева, а на државним водним путевима који се налазе на територији аутономне покрајине, овлашћеног правног лица за техничко одржавање државних водних путева на територији аутономне покрајине.

Услови из ст. 1. и 2. овог члана прибављају се у оквиру обједињене процедуре у поступцима за издавање аката у остваривању права на изградњу, која је прописана законом којим се уређује планирање и изградња, са роком важења од две године.

Почетак радова на објектима из ст. 1. и 2. овог члана, инвеститор је дужан да пријави надлежној лучкој капетанији најкасније 15 дана пре почетка извођења радова.

Надлежна лучка капетанија дужна је да најкасније осам дана пре почетка радова обавести учеснике у пловидби о променама услова пловидбе које ће настати као последица извођења радова на водном путу, путем саопштења бродарству или путем средстава јавног информисања.“

**О б р а з л о ж е њ е**

Амандман се предлаже ради усклађивања текста Закона о пловидби и лукама на унутрашњим водама са одредбама Закона о планирању и изградњи.

За известиоца Одбора на седници Народне скупштине одређен је др Владимир Орлић, члан Одбора.

Трећа тачка дневног реда: **Разматрање Предлога закона о измени и допуни Закона о државној припадности и упису пловила, у појединостима**

Одбор је, у складу са чланом 164. став 1. Пословника Народне скупштине, размотрио амандман поднет на Предлог закона о измени и допуни Закона о државној припадности и упису пловила.

Одбор је одлучио да предложи Народној скупштини да **прихвати** амандман **на члан 1.** који су заједно поднели народни посланици Зоран Живковић и Владимир Павићевић.

За известиоца Одбора на седници Народне скупштине одређен је др Владимир Орлић, члан Одбора.

**\***

**\* \***

На седници је вођен тонски запис.

Седница је закључена у 8.30 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Милутин Мркоњић